《凤凰台上忆吹箫 秋夜怀姊》
清代·邵笠

桂院香残，松窗月冷，孤鸿呖乱楼头。见梧桐摇落，叶叶惊秋。

几阵轻风暗度，窗儿外、细戛帘钩。听砧声，随风断续，惹起闲愁。

悠悠。玉人别后，又三秋去也，谁与绸缪。对孤灯兀坐，冷落香篝。

画阁深沉独自，镇日里、挨尽清幽。无聊赖，且凭绿绮，一曲凉州。

作者简介：邵笠，字淡庵，泰州人。诸生黄杜若室。